IMISLab/GreekWikipedia huggingface dataset:
Μπένγκαλουρου ΦΚ

Η Μπένγκαλουρου ΦΚ (αγγλικά: Bengaluru FC, προφέρεται: [ˈbeŋɡəɭuːɾu]) είναι ποδοσφαιρική ομάδα στην Μπανγκαλόρ της Ινδίας. Χρώματα της ομάδας είναι το μπλε και το κόκκινο. Τα εντός έδρας παιχνίδια της ομάδας διεξάγονται στο Στάδιο Σρι Καντίραμπα, χωρητικότητας 25.810 θεατών. Μετέχει στο πρωτάθλημα της Ινδικής Σούπερ Λιγκ.

 Ο σύλλογος ιδρύθηκε στις 20 Ιουλίου 2013 και ξεκίνησε την πρώτη αγωνιστική περίοδο στην Ι-Λιγκ λίγους μήνες αργότερα στις 22 Σεπτεμβρίου 2013, παραχώρησε ισοπαλία 1–1 με αντίπαλο τη Μοχούν Μπαγκάν στο πρωτάθλημα. Ο σύλλογος κατέκτησε το πρωτάθλημα της Ι-Λιγκ στην πρώτη της περίοδο και στη συνέχεια και πάλι δύο περιόδους αργότερα το 2015–16. Εκτός από τους δύο τίτλους πρωταθλήματος, η Μπένγκαλουρου κέρδισε επίσης δύο Φεντερέισον Καπ το 2015 και το 2017. Μεταξύ 2015 και 2018, ο σύλλογος εκπροσώπησε επίσης την Ινδία στις ασιατικές διοργάνώσεις, μετέχοντας στο ΑΦΚ Καπ για τέσσερα συναπτά έτη. Κατά τη διάρκεια του ΑΦΚ Καπ το 2016, η Μπένγκαλουρου έφτασε στο τελικό, όπου έχασε 1–0 από την Αλ Κούα Αλ Τζαουίγια του Ιράκ. Στις 25 Μαΐου 2017, ανακοινώθηκε ότι η υποβολή προσφορών για νέες ομάδες στην Ινδική Σούπερ Λιγκ είχε λήξει και ότι ο εξωτερικός επικυρωτής του πρωταθλήματος θα εξέταζε τις προσφορές. Αναφέρθηκε επίσης ότι η Μπένγκαλουρου, η δύο φορές πρωταθλήτρια της Ι-Λιγκ, του κορυφαίου επαγγελματικού πρωταθλήματος ποδοσφαίρου της Ινδίας, είχε υποβάλει προσφορά. Δύο εβδομάδες αργότερα, στις 12 Ιουνίου, ανακοινώθηκε επίσημα ότι η Bengaluru (για την Μπανγκαλόρ) και η Tata Group (για την Τζάμσεντπουρ) είχαν κερδίσει τις προσφορές για τις νέες ομάδες. Τελευταία ενημέρωση: 28 Αυγούστου 2018.ΕγχώριεςΙ-ΛιγκΠρωταθλήτρια (2): 2013–14, 2015–16 Δεύτερη θέση (1): 2014–15Ινδική Σούπερ ΛιγκΔεύτερη θέση (1): 2017–18Κύπελλο ΙνδίαςΚυπελλούχος (1) : 2018Φεντερέισον ΚαπΝικήτρια (2) : 2014–15, 2016–17ΔιεθνείςΑΦΚ ΚαπΦιναλίστ (1): 2015–16 Επίσημος ιστότοπος
Τζέιμς Ντάσνερ

Ο Τζέιμς Σμιθ Ντάσνερ (αγγλικά: James Smith Dashner) είναι Αμερικανός Αμερικανός συγγραφέας υποθετικής μυθοπλασίας, κυρίως σειρές για παιδιά ή νέους ενήλικες. Τα έπη του Ντάσνερ συνηθίζουν να είναι τύπου μυθολογίας και επιστημονικής φαντασίας, με το ποιο γνωστό του την τριλογία Ο Λαβύρινθος, η οποία έχει πάνω από 6 εκατομμύρια διεθνείς πωλήσεις και σήμερα έχει κερδίσει τον τίτλο Best-seller.

 Ο Ντάσνερ ήταν το έβδομο παιδί μιας οικογένειας, γεννημένος το 1972 σε μια μικρή πόλη της Τζόρτζιας που ονομάζεται Όστελ, στην οποία και μεγάλωσε μέχρι το 1991. Τότε ήταν που αποφοίτησε από το Λύκειο Ντυλού. και μετακόμισε με την οικογένεια του στην Γιούτα για να σπουδάσει.Μικρός, η οικογένεια του είχε μια γραφομηχανή , στην οποία συνήθιζε να περνάει τον ελεύθερο του χρόνο γράφοντας μυθιστορήματα και ιστορίες. Οι γονείς του, σήμερα υποστηρίζουν ότι αυτή είναι ο λόγος για την κατάληξη της καριέρας του μέχρι και τώρα. Το γράψιμο όμως δεν ήταν όλη του η ζωή . Αφού αποφοίτησε από το Λύκειο Ντυλού και πριν αφοσιωθεί πλήρως στην συγγραφή βιβλίων και μυθιστορημάτων, ο Ντάσνερ , στην Γιούτα , πήρε το μεταπτυχιακό του στην λογιστική. Όμως το 2003 ,που δημοσίευσε το πρώτο του μυθιστόρημα ονόματι "A Door in the Woods" κατάλαβε ότι το πάθος του για τους αριθμούς είχε πια χαθεί και άρχισε να χρησιμοποιεί πλήρως τον χρόνο του στην συγγραφή μυθιστορημάτων .Η πιο πετυχημένη σειρά από βιβλία που έχει ποτέ δημοσιεύσει ο Ντάσνερ ονομάζεται «Ο Λαβύρινθος», που εμπεριέχεται από 5 βιβλία , που τα 3 έχουν καταφέρει να εισέλθουν στον κόσμο του Hollywood. Επίσημος ιστότοπος Τζέιμς Ντάσνερ στο Internet Speculative Fiction Database
Extranet

Ένα extranet (ουσιαστικά «εξωδίκτυο») είναι ένα δίκτυο υπολογιστών που επιτρέπει την ελεγχόμενη πρόσβαση από ένα εξωτερικό χώρο, για συγκεκριμένες επιχειρήσεις ή εκπαιδευτικούς σκοπούς . Στο πλαίσιο των επιχειρήσεων προς τις επιχειρήσεις, ένα extranet μπορεί να θεωρηθεί ως προέκταση του intranet ενός οργανισμού που έχει επεκταθεί σε χρήστες εκτός του οργανισμού, συνήθως συνεργάτες, πωλητές και προμηθευτές, που είναι εκτός από όλους τους άλλους χρήστες του Διαδικτύου . Σε αντίθεση,με τα μοντέλα των επιχειρήσεων προς τους καταναλωτές (B2C) εμπεριέχουν γνωστούς servers από μία ή περισσότερες εταιρίες, που επικοινωνούν με άγνωστους χρήστες καταναλωτές. Ένα extranet είναι παρόμοιο με ένα DMZ υπό την έννοια ότι παρέχει πρόσβαση στις απαραίτητες υπηρεσίες για ένα εταιρικό κανάλι, χωρίς τη χορήγηση πρόσβασης σε ολόκληρο το δίκτυο ενός οργανισμού.

 Στα τέλη της δεκαετίας του 1990 και στις αρχές της δεκαετίας του 2000, πολλές βιομηχανίες άρχισαν να χρησιμοποιούν « extranet », ο όρος για να περιγραφεί τα αποθετήρια των κοινών διαμοιραζομένων δεδομένων (και υποστήριξη εφαρμογών) προσβάσιμα μέσω του διαδικτύου μόνο σε εξουσιοδοτημένα μέλη των συγκεκριμένων ομάδων εργασίας - για παράδειγμα, οι γεωγραφικά διάσπαρτες πολλαπλές ομάδες έργων. Ορισμένες εφαρμογές προσφέρονται σε ένα λογισμικό ως υπηρεσία βάσης. Για παράδειγμα, στον κλάδο των κατασκευών, οι ομάδες έργου μπορούν να αποκτήσουν πρόσβαση σε ένα Extranet δίκτυο και να μοιραστούν σχέδια, φωτογραφίες και έγγραφα, και να χρησιμοποιούν online εφαρμογές για να επισημάνουν,να κάνουν παρατηρήσεις, να διαχειρίζονται και να υποβάλουν έκθεση για το έργο που σχετίζεται με τις επικοινωνίες. Το 2003 στο Ηνωμένο Βασίλειο, πολλούς από τους κορυφαίους προμηθευτές αποτέλεσαν το "Construction_collaboration_technology" (NCCTP) για την προώθηση των τεχνολογιών και τη δημιουργία προτύπων ανταλλαγής δεδομένων μεταξύ των διαφόρων συστημάτων δεδομένων. Τον ίδιο τύπο κατασκευής εστιασμένη στις ίδιες τεχνολογίες έχουν επίσης αναπτυχθεί στις Ηνωμένες Πολιτείες, την Αυστραλία και την Ηπειρωτική Ευρώπη.
Πραγματικό προβολικό επίπεδο

Στα μαθηματικά, το πραγματικό προβολικό επίπεδο είναι ένα παράδειγμα μιας συμπαγούς μη προσανατολισμένης δισδιάστατης πολλαπλότητας. Με άλλα λόγια, μια μονόπλευρη επιφάνεια. Δεν μπορεί να εμφυτευθεί σε τυπικό τρισδιάστατο χώρο χωρίς να τέμνει τον εαυτό της. Έχει βασικές εφαρμογές στη γεωμετρία, αφού η συνήθης κατασκευή του πραγματικού προβολικού επιπέδου είναι ο χώρος των γραμμών στο R3 που διέρχονται από την αρχή των αξόνων.

 Το πραγματικό προβολικό επίπεδο μπορεί να στρεβλωθεί και να τοποθετηθεί στο ευκλείδειο επίπεδο ή στον τρισδιάστατο χώρο με πολλούς διαφορετικούς τρόπους. Μερικά από τα πιο σημαντικά παραδείγματα περιγράφονται παρακάτω. Το προβολικό επίπεδο δεν μπορεί να εμφυτευθεί (δηλαδή να τοποθετηθεί χωρίς να τέμνει τον εαυτό του) στον τρισδιάστατο ευκλείδειο χώρο. Η απόδειξη ότι το προβολικό επίπεδο δεν εμφυτεύεται στον τρισδιάστατο ευκλείδειο χώρο γίνεται ως εξής: Υποθέτοντας ότι εμφυτεύεται, θα οριοθετούσε μια συμπαγή περιοχή στον τρισδιάστατο ευκλείδειο χώρο από το γενικευμένο θεώρημα καμπύλης Τζόρνταν. Το μοναδιαίο κάθετο διανυσματικό πεδίο με κατεύθυνση προς το εξωτερικό αυτής της περιοχής θα έδινε έναν προσανατολισμό της οριοθετημένης πολλαπλότητας, το σύνορο της οποίας θα ήταν το προβολικό επίπεδο, που όμως δεν είναι προσανατολισμένο. Η υπόθεση του ότι μπορεί να εμφυτευτεί οδήγησε σε άτοπο άρα δεν ισχύει. Αν υποθέσουμε ότι έχουμε μια σφαίρα, και έστω ότι οι μέγιστοι κύκλοι της σφαίρας είναι "γραμμές", και τα ζεύγη των αντίποδων σημείων είναι τα "σημεία". Είναι εύκολο να δει κανείς ότι αυτό το σύστημα υπακούει στα αξιώματα του προβολικού επιπέδου: κάθε ζεύγος δυο διαφορετικών μέγιστων κύκλων τέμνεται σε ένα ζεύγος αντίποδων σημείων, και κάθε δυο διαφορετικά ζεύγη αντίποδων σημείων βρίσκονται πάνω σε έναν μοναδικό μέγιστο κύκλο.Αν ταυτίσουμε κάθε σημείο της σφαίρας με το αντίποδο σημείο του, τότε παίρνουμε μια αναπαράσταση του πραγματικού προβολικού επιπέδου στο οποίο τα "σημεία" είναι πράγματι σημεία. Αυτό σημαίνει ότι το προβολικό επίπεδο είναι ένας χώρος πηλίκο της σφαίρας, ο οποίος είναι η διαμέριση της σφαίρας στις κλάσεις ισοδυναμίας που ορίζονται από την σχέση ισοδυναμίας ~, όπου x ~ y αν y = −x. Αυτός ο χώρος πηλίκο της σφαίρας είναι ομοιομορφικός με την συλλογή των γραμμών που περνούν από την αρχή των αξόνων του R3. Η απεικόνιση πηλίκο από την σφαίρα επί του πραγματικού προβολικού επιπέδου είναι στην πραγματικότητα μια 2 επί 1 απεικόνιση(απεικονίζει δύο σημεία σε ένα). Λόγω του ότι η σφαίρα καλύπτει το πραγματικό επίπεδο δύο φορές, το επίπεδο μπορεί να αναπαρασταθεί ως ένα κλειστό ημισφαίριο του οποίου τα απέναντι σημεία ταυτίζονται.
Αγγελιανά Ρεθύμνης

Τα Αγγελιανά είναι χωριό και έδρα της ομώνυμης κοινότητας Αγγελιανών, της δημοτικής ενότητας (τέως δήμου) Γεροποτάμου, του δήμου Μυλοποτάμου, της περιφερειακής ενότητας (τέως νομού) Ρεθύμνου, στην περιφέρεια Κρήτης, σύμφωνα με το πρόγραμμα Καλλικράτης. Πρίν το πρόγραμμα Καλλικράτης και το σχέδιο Καποδίστριας, ανήκε στην επαρχία Μυλοποτάμου του νομού Ρεθύμνης, στο γεωγραφικό διαμέρισμα Κρήτης.

 Τα Αγγελιανά είναι πεδινό χωριό στο βόρειο τμήμα του νομού Ρεθύμνης, κοντά στην αριστερή όχθη του Γεροπόταμου και λίγο βορειότερα της παλαιάς εθνικής οδού Ηρακλείου-Ρεθύμνου (ΕΟ 90), σε μέσο σταθμικό υψόμετρο 110. Απέχει περίπου 21 χλμ. Α. του Ρεθύμνου. Δείτε και Κοινότητα Αγγελιανών Η τοπική κοινότητα είναι χαρακτηρισμένη ως αγροτικός ημιορεινός οικισμός, με έκταση 13,510 χμ² (2011). Περιλαμβάνει και τους οικισμούς Χάνι Αλεξάνδρου και Χανοθιανά. (σε παρένθεση ο πληθυσμός της τοπικής κοινότητας) Ο οικισμός αναγνωρίστηκε το 1925 και ορίστηκε έδρα της ομώνυμης κοινότητας του νομού Ρεθύμνης. Με το ΦΕΚ 244Α - 04/12/1997 αποσπάστηκε από την κοινότητα Αγγελιανών και προσαρτήθηκε στον δήμο Γεροποτάμου. Με το ΦΕΚ 87Α - 07/06/2010 αποσπάστηκε από τον δήμο Γεροποτάμου και προσαρτήθηκε στον δήμο Μυλοποτάμου. Σύμφωνα με τους ντόπιους, η προέλευση του ονόματος του χωριού εξηγείται από το γεγονός ότι το χωριό, παλαιότερα, υπήρξε σταθμός αγγελιοφόρων. Στο χωριό έχουν βρεθεί, τάφος υστερομινωικής εποχής, λάρνακες και πολλά κτερίσματα. Η επίσημη ίδρυση του οικισμού δεν είναι γνωστή, αλλά σίγουρα υπήρχε κατά τη Βενετοκρατία. Στα χρόνια της Τουρκοκρατίας, στο χωριό κατοικούσαν Τούρκοι αγάδες, γι’ αυτό και οι Έλληνες κάτοικοι έκρυβαν τη συγκομιδή τους προκειμένου να την προστατεύσουν από τις επιδρομές τους. Στην περιοχή των Αγγελιανών έγιναν μάχες μεταξύ Κρητών και Τουρκικού στρατού, το 1867 και 1868. Μέχρι και τον Οκτώβριο του 1943 οι κάτοικοι του χωριού πολεμούσαν τους Γερμανούς. Η περιοχή βόρεια του οικισμού της μινωϊκής ιδίως περιόδου, όπου εντοπίσθηκαν σε αυτήν σπηλαιώδης τάφος και μινωϊκή οικία στο λόφο «Τσούκνη», αρχαίο δομικό υλικό στο λόφο «Σκίνος» κ.λπ.. Έχει κηρυχθεί αρχαιολογικός χώρος. Ο Άγιος Γεώργιος που, σύμφωνα με την παράδοση, λειτουργούσε στο παρελθόν ως μοναστήρι Ο Ευαγγελισμός της Θεοτόκου, η μεγαλύτερη εκκλησία του χωριού, με μνημείο για τους πεσόντες του οικισμού. Ο Άγιος Αντώνιος με ασυνήθιστο τρούλο, οβάλ παράθυρα και αξιόλογους διακοσμητικούς ρόδακες και τοιχογραφίες Η Αγία Τριάδα και η Αγία Αικατερίνη Εγκυκλοπαίδεια Πάπυρος Λαρούς Μπριτάνικα, 1978, 2006 Εγκυκλοπαίδεια Πάπυρος Λαρούς, εκδ. 1963 Εγκυκλοπαίδεια Δομή, 2002-4 Οργανισμός εκδόσεων «Ελλάδα», χάρτες (Βαρελάς) Περιοδικό «Διακοπές», εκδ. Δ.Ο.Λ., 2010Google Earth eetaa.gr
Εκλογές στη Βολιβία

Η Βολιβία εκλέγει Πρόεδρο και Κοινοβούλιο κάθε 5 χρόνια. Ο πρόεδρος και ο αντιπρόεδρος εκλέγονται απευθείας από το λαό. Το Εθνικό Κογκρέσο είναι διθάλαμο και αποτελείται από την Αίθουσα των Αντιπροσώπων (Cámara de Diputados) με 130 μέλη και 5ετή θητεία και τη Γερουσία (Cámara de Senadores) με 36 μέλη. Το σύστημα είναι πολυκομματικό.

 Στις 18 Οκτωβρίου 2020 ο Λουίς Άρσε συγκέντρωσε πάνω από 50% των ψήφων στον πρώτο γύρο και εξελέγη πρόεδρος της Βολιβίας. Στις 20 Οκτωβρίου 2019, πρόεδρος επανεξελέγη για 4η φορά ο Έβο Μοράλες, με ποσοστό 46,64% Στις 12 Οκτωβρίου 2014, πρόεδρος επανεξελέγη για 3η φορά ο Έβο Μοράλες, με ποσοστό 61,36%. Οι πρώτες γενικές εκλογές με βάση το νέο Σύνταγμα διεξήχθησαν στις 6 Δεκεμβρίου του 2009. Ο Έβο Μοράλες εξελέγη πρόεδρος για μία ακόμη θητεία, με ποσοστό 62,5% των ψήφων έναντι 28,2% για τον Μάνφρεντ Ρέγιες, υποψήφιο του PPB.. Το Κίνημα για τον Σοσιαλισμό του Μοράλες κέρδισε την πλειοψηφία στη Βουλή και στη Γερουσία. Στην τελευταία μάλιστα εξασφάλισε τον έλεγχο των 2/3.. Ο Έβο Μοράλες εξελέγη για πρώτη φορά Πρόεδρος της Βολιβίας, με ποσοστό 53,74%. Στο δημοψήφισμα που διεξήχθη στις 10 Αυγούστου του 2008 τόσο ο πρόεδρος Μοράλες όσο και οι κεντροδεξιοί κυβερνήτες των τεσσάρων πλουσιότερων επαρχιών της χώρας αναδείχθηκαν νικητές. Το δημοψήφισμα είχε ζητηθεί από τον ίδιο τον πρόεδρο για να επιβεβαιωθεί η εμπιστοσύνη του εκλογικού σώματος στο πρόσωπό του. Σύμφωνα με τα αποτελέσματα, η υποστήριξη του εκλογικού σώματος προς το Μοράλες ξεπέρασε το 60%.Τον Οκτώβριο του 2008 η κυβέρνηση και η αντιπολίτευση κατέληξαν σε συμφωνία για τον τερματισμό της πολιτικής κρίσης, καθορίζοντας τη διεξαγωγή δημοψηφίσματος για ένα νέο Σύνταγμα. Η κρίση είχε απειλήσει τη χώρα με εμφύλιο πόλεμο, καθώς το Σεπτέμβριο έχασαν τη ζωή τους 18 άτομα σε συγκρούσεις. Στις 25 Ιανουαρίου του 2009 οι κάτοικοι προσήλθαν στις κάλπες σε δημοψήφισμα για την έγκριση ενός νέου Συντάγματος. Με βάση το νέο Σύνταγμα, ανάμεσα στα άλλα, διευρύνεται ο ρόλος του κράτους και δίνεται έμφαση στην κοινωνική δικαιοσύνη με ανάδειξη των δικαιωμάτων για τους ιθαγενείς. Η διεξαγωγή του δημοψηφίσματος συμφωνήθηκε έπειτα από συμφωνία με την αντιπολίτευση. Το νέο Σύνταγμα εγκρίθηκε από τον λαό της χώρας με ποσοστό 58,3%, έναντι 41,7%, σύμφωνα με το τηλεοπτικό δίκτυο ΑΤΒ, ενώ ο ανταγωνιστικός του σταθμός Unitel εκτιμά το αντίστοιχο ποσοστό στο 60%, έναντι 40% του όχι. Ο Μοράλες σε ομιλία του έκανε λόγο για "επανίδρυση του Κράτους". Θα διεξαχθούν πρόωρες εκλογές στις 6 Δεκεμβρίου του 2009. Ο ίδιος ο Μοράλες υποσχέθηκε ότι δε θα διεκδικήσει ξανά το ύπατο αξίωμα το 2014 (αν και με το νέο Σύνταγμα επιτρέπεται κάτι τέτοιο) αν εκλεγεί ξανά το 2009. Το νέο Σύνταγμα τέθηκε σε ισχύ από τον ίδιο τον πρόεδρο Μοράλες, στις 7 Φεβρουαρίου του 2009. Το πιο πρόσφατο δημοψήφισμα διεξήχθη στις 21 Φεβρουαρίου 2016. Οι ψηφοφόροι απέρριψαν με ποσοστό 51,3% την πρόταση για αναθεώρηση του συντάγματος που θα επέτρεπε στον πρόεδρο και στον αντιπρόεδρο να διεκδικήσουν και τρίτη συνεχή θητεία με βάση το σύνταγμα του 2009.
Ντίνο Μέρλιν

Ο Ντίνο Μέρλιν (Dino Merlin), πραγματικό ονοματεπώνυμο Εντίν Ντερβισχαλίντοβιτς (Edin Dervišhalidović, 12 Σεπτεμβρίου 1962) είναι Βόσνιος τραγουδιστής, συνθέτης και μουσικός. Γεννήθηκε στο Σαράγεβο της Βοσνίας και Ερζεγοβίνης. Είναι ένας από τους πιο διάσημους τραγουδιστές και συνθέτες της χώρας του και επίσης αρκετά δημοφιλης σε άλλες χώρες της πρώην Γιουγκοσλαβίας, όπως η Σερβία, η Κροατία, το Μαυροβούνιο, η Βόρεια Μακεδονία και η Σλοβενία.

 Ο Εντίν Ντερβισαλίντοβιτς ίδρυσε το συγκρότημα Merlin το 1983 με το οποίο ηχογράφησε 5 άλμπουμ. Ξεκίνησε τη σόλο καριέρα του με το όνομα Ντίνο Μέρλιν το 1991 και μέχρι τώρα έχει ηχογραφήσει 5 άλμπουμ: το Moja bogda sna το 1993, το Fotografija το 1995, το Sredinom το 2000, το Burek το 2004, το Ispočetka το 2008 και 2 live άλμπουμ, το Vječna vatra το 1999 και το Live Koševo 2004 το 2005. Ο Ντίνο Μέρλιν έγραψε τον πρώτο εθνικό ύμνο της Βοσνίας και Ερζεγοβίνης με τίτλο Jedna si, jedina. Έχει πάρει μέρος στον διαγωνισμό της Eurovision το 1993 σαν συνθέτης και το 1999 στην Ιερουσαλήμ σαν συνθέτης και τραγουδιστής (τραγουδώντας το Putnici σε ντουέτο με τη Γαλλίδα Beatrice). Έχει πάρει επίσης μέρος σε μεγάλα ευρωπαϊκά φεστιβάλ, όπως στο φεστιβάλ της Κοπεγχάγης το 1996 και την Turkovision το 1997. Με το συγκρότημα Merlin: Kokuzna vremena (1985) Teško meni sa tobom (a još teže bez tebe) (1986) Merlin (1987) Nešto lijepo treba da se desi (1989) Peta strana svijeta (1990)Σόλο καριέρα: Moja bogda sna (1993) Fotografija (1995) Live: Vječna vatra (1999) - live άλμπουμ Sredinom (2000) Burek (2004) Live Koševo 2004 (2005) - live άλμπουμ Ispočetka (2008)Συλλογές άλμπουμ: Najveći hitovi]] (1990) – με το συγκρότημα Merlin Balade (1995) - με το συγκρότημα Merlin Najljepše pjesme (1995) - με το συγκρότημα Merlin Rest of the Best (1995) - με το συγκρότημα Merlin The Best of Dino Merlin (2001)DVD Live Koševo (2005) Koševo 19. Juli (2009) Πολυμέσα σχετικά με το θέμα Dino Merlin στο Wikimedia Commons
Σχέσεις Ελλάδας και Αγίας Έδρας

Οι σχέσεις διπλωματικού χαρακτήρα της Ελλάδας-Αγίας Έδρας ιδρύθηκαν το 1980. Η Αγία Έδρα δημιούργησε αμέσως την Αποστολική Γραφείο στην Ελλάδα στην Αθήνα. Ο Έλληνας πρεσβευτής στην Αγία Έδρα κατοικούσε αρχικά στο Παρίσι, όπου ταυτόχρονα ήταν διαπιστευμένος στη Γαλλία. αλλά το 1988 ιδρύθηκε ξεχωριστή ελληνική πρεσβεία για την Αγία Έδρα, στη Ρώμη. Τον Μάιο του 2001, ο Πάπας Ιωάννης Παύλος Β΄ πραγματοποίησε επίσκεψη προσκυνήματος στην Ελλάδα.

 Το σχίσμα Ανατολής-Δύσης διαίρεσε το μεσαιωνικό Χριστιανισμό στον Ορθόδοξο Χριστιανισμό και τη Καθολική Εκκλησία. Οι σχέσεις ανάμεσα στην Ανατολή και τη Δύση ήταν από καιρό προβληματισμένες από πολιτικές και εκκλησιαστικές διαφορές και θεολογικές διαμάχες. Οι σχέσεις με την Ελλάδα συνδέονται σε μεγάλο βαθμό με τις οικουμενικές σχέσεις με την Ελληνική Ορθόδοξη Εκκλησία και το Ελληνικό Οικουμενικό Πατριαρχείο της Κωνσταντινούπολης. Το 2007 ο Οικουμενικός Πατριάρχης Βαρθολομαίος Α΄ έδωσε την έγκρισή του στη Διακήρυξη της Ραβέννας, καθολικό-ορθόδοξο έγγραφο σχετικά με τον Πρώτο, παρόλο που θα διεξαχθούν μελλοντικές συζητήσεις για τη συμπαγή εκκλησιολογική άσκηση παπικής υπεροχής. Το 2016, ο Πάπας Φραγκίσκος πραγματοποίησε μια ιδιαίτερα δημοσιευμένη επίσκεψη στο ελληνικό νησί της Λέσβου για να συναντήσει μετανάστες και πρόσφυγες. Η Λέσβος ήταν το σπίτι πολλών μεταναστών και προσφύγων που εγκατέλειψαν τον πόλεμο και τη βία στη Μέση Ανατολή και τη Βόρεια Αφρική. Διεθνείς σχέσεις της Ελλάδας Διεθνείς σχέσεις της Αγίας Έδρας Greek Ministry of Foreign Affairs about the relation with the Holy See Αρχειοθετήθηκε 2012-08-19 στο Wayback Machine. Greek Ministry of Foreign Affairs: direction of the Greek embassy to the Holy See Αρχειοθετήθηκε 2011-07-21 στο Wayback Machine.
Ανισότητα Γκιμπς

Στα μαθηματικά, η ανισότητα Γκιμπς ή ανισότητα πληροφορίας (αναφέρεται και ως ανισότητα Gibbs) λέει ότι για οποιεσδήποτε δύο διακριτές κατανομές p = ( p 1 , … , p n ) {\displaystyle p=(p_{1},\ldots ,p_{n})} και q = ( q 1 , … , q n ) {\displaystyle q=(q_{1},\ldots ,q_{n})} , ισχύει ότι − ∑ i = 1 n p i log ⁡ p i ≤ − ∑ i = 1 n p i log ⁡ q i {\displaystyle -\sum _{i=1}^{n}p_{i}\log p_{i}\leq -\sum _{i=1}^{n}p_{i}\log q_{i}} .Η ανισότητα παίρνει το όνομά της από τον Τζοσάια Γουίλαρντ Γκιμπς.

 Θα χρησιμοποιήσουμε την εξής μορφή της ανισότητας Τζένσεν για κοίλη συνάρτηση f {\displaystyle f} και τυχαία μεταβλητή X {\displaystyle X} : E [ f ( X ) ] ≥ f ( E [ X ] ) . {\displaystyle E[f(X)]\geq f(E[X]).} Θεωρούμε την τυχαία μεταβλητή X {\displaystyle X} με κατανομή την p {\displaystyle p} και την συνάρτηση f ( x ) = log ⁡ x {\displaystyle f(x)=\log x} , που είναι κυρτή. Επομένως, − ∑ i = 1 n p i log ⁡ ( p i q i ) = ∑ i = 1 n p i log ⁡ ( q i p i ) = E [ log ⁡ ( q x p x ) ] ≥ log ⁡ ( E [ q x p x ] ) ≥ log ⁡ ( ∑ i = 1 n p i q i p i ) = log ⁡ ( ∑ i = 1 n q i ) = log ⁡ 1 = 0 {\displaystyle -\sum _{i=1}^{n}p_{i}\log \left({\tfrac {p_{i}}{q_{i}}}\right)=\sum _{i=1}^{n}p_{i}\log \left({\tfrac {q_{i}}{p_{i}}}\right)=E\left[\log \left({\tfrac {q_{x}}{p_{x}}}\right)\right]\geq \log \left(E\left[{\tfrac {q_{x}}{p_{x}}}\right]\right)\geq \log \left(\sum _{i=1}^{n}p_{i}{\tfrac {q_{i}}{p_{i}}}\right)=\log \left(\sum _{i=1}^{n}q_{i}\right)=\log 1=0} .Αναδιατάσσοντας, λαμβάνουμε την ανισότητα Γκμιπς, − ∑ i = 1 n p i log ⁡ ( p i q i ) ≥ 0 ⇔ − ∑ i = 1 n p i log ⁡ p i ≥ − ∑ i = 1 p i log ⁡ q i {\displaystyle -\sum _{i=1}^{n}p_{i}\log \left({\tfrac {p_{i}}{q_{i}}}\right)\geq 0\Leftrightarrow -\sum _{i=1}^{n}p_{i}\log p_{i}\geq -\sum _{i=1}p_{i}\log q_{i}} . Η ανισότητα λογαρίθμου-αθροίσματος δίνει ότι για οποιεσδήποτε ακολουθίες a 1 , … , a n {\displaystyle a_{1},\ldots ,a_{n}} και b 1 , … , b n {\displaystyle b_{1},\ldots ,b_{n}} ∑ i = 1 n a i log ⁡ ( a i b i ) ≥ a log ⁡ ( a b ) {\displaystyle \sum _{i=1}^{n}a_{i}\log \left({\frac {a_{i}}{b_{i}}}\right)\geq a\log \left({\frac {a}{b}}\right)} ,όπου a = ∑ i = 1 n a i {\displaystyle a=\sum _{i=1}^{n}a_{i}} και b = ∑ i = 1 n b i {\displaystyle b=\sum _{i=1}^{n}b_{i}} . Θέτοντας a i = p i {\displaystyle a_{i}=p_{i}} και b i = q i {\displaystyle b_{i}=q_{i}} , τότε a = b = 1 {\displaystyle a=b=1} , λαμβάνουμε ∑ i = 1 n p i log ⁡ ( p i q i ) ≥ 1 log ⁡ ( 1 1 ) = 0 {\displaystyle \sum _{i=1}^{n}p_{i}\log \left({\frac {p_{i}}{q_{i}}}\right)\geq 1\log \left({\frac {1}{1}}\right)=0} .Αναδιατάσσοντας όπως στην προηγούμενη απόδειξη, λαμβάνουμε το ζητούμενο. Εντροπία πληροφοριών Απόκλιση Kullback–Leibler (Χρησιμοποιείται στην απόδειξη ότι η απόκλιση είναι πάντοτε μη-αρνητική) Θεωρία πληροφορίας Ανισότητα λογαρίθμου-αθροίσματος
Φορεσιά της Γαρίτσας

Η φορεσιά της Γαρίτσας πήρε το όνομά της από το ομώνυμο προάστιο της Κέρκυρας, τη Γαρίτσα. Όμως παρά το γεγονός αυτό, δεν αποτελεί κερκυραϊκή φορεσιά αλλά προέρχεται από την περιοχή της Ηπείρου και εμφανίστηκε στη Γαρίτσα όταν μετανάστευσαν στην Κέρκυρα κάτοικοι από το Λυκούρσι, ένα χωριό κοντά στους Αγίους Σαράντα.

 Η φορεσιά αποτελείται από το πουκάμισο, τα μανίκια, τη τραχηλιά και το σιγκούνι. Το πουκάμισο διαθέτει χρωματιστά κεντήματα στον ποδόγυρο. Το σιγκούνι είναι μάλλινο ύφασμα κεντημένο με κορδόνι και είναι μακρύ μέχρι τα γόνατα και αμάνικο. Πάνω από το σιγκούνι φορούσαν το πισιλί ή πεσελί, από ίδιο ύφασμα με κεντήματα και στη συνέχεια ένα μικρό γιλέκι χωρίς μανίκια. Στη φορεσιά υπάρχουν ακόμη μια κόκκινη υφαντή ζώνη που δένει με πόρπη, το λεγόμενο τσουπράκι και μια κόκκινη υφαντή ποδιά με πολύχρωμα κεντήματα. Στα πόδια φορούσαν τα τσουράπια που είναι πλεκτές μάλλινες κάλτσες και για υποδήματα χρησιμοποιούσαν τσαρούχια με μαύρες φούντες.Στο κεφάλι τοποθετούσαν το τσουπάρι, ένα κόκκινο φέσι που έχει μπροστά ραμμένη κορώνα. Γύρω από αυτό τυλίγουν τα μαλλιά και πίσω πέφτει η τσιτσερώνια, ένα κόκκινο μακρύ μεταξωτό μαντήλι. Τέλος, δένουν ένα μαύρο μαντήλι που συγκρατεί τον κεφαλόδεσμο. Όσον αφορά το στολισμό της φορεσιάς της Γαρίτσας, αυτός ήταν πλούσιος και περιλάμβανε διάφορων ειδών ασημικά. Στο στήθος τοποθετούνταν διπλά αλυσιδωτά κοσμήματα (τα κιουστέκια). Παρόμοιες αλυσίδες τοποθετούνταν και στη μέση ενώ τη διακόσμηση του στήθους συμπλήρωναν οι πόρπες. Η Ελληνική Λαϊκή Φορεσιά (Τόμοι Πρώτος & Δεύτερος) Αγγελική Χατζημιχάλη, Μουσείο Μπενάκη, Εκδόσεις "Μέλισσα"
Κώστας Γόντικας

Για τον πολιτικό δείτε: Κωστής Γόντικας Ο Κωνσταντίνος «Κώστας» Γόντικας (Μαρούσι, 15 Μαρτίου 1994), είναι Έλληνας επαγγελματίας καλαθοσφαιριστής. Με ύψος 2,06 μέτρα αγωνίζεται ως σέντερ για τον Κολοσσό Ρόδου.

 Ο Γόντικας έπαιξε λυκειακή καλαθοσφαίριση στο Κολλέγιο Αθηνών στο Ψυχικό. Ο Γόντικας έπαιξε κολεγιακή καλαθοσφαίριση στην 3η κατηγορία της NCAA, με τους NYU Βάιολετς του Πανεπιστημίου της Νέας Υόρκης, από το 2012 έως το 2016. Ο Γόντικας ξεκίνησε την επαγγελματική του σταδιοδρομία το 2016, με τον Παναθηναϊκό. Έκανε το ντεμπούτο του στην Α1 Εθνική στις 13 Νοεμβρίου 2016, σε μία νίκη με 80-65 εναντίον του Κολοσσού Ρόδου. Αποδεσμεύτηκε από τον Παναθηναϊκό στις 20 Ιουνίου 2017, έχοντας κατακτήσει το νταμπλ στην Ελλάδα. Τον Αύγουστο του 2017, υπέγραψε με τον Απόλλων Πατρών.Στις 26 Ιουνίου 2018, εντάχθηκε στον Ήφαιστο Λήμνου. Με τη φανέλα του Ηφαίστου Λήμνου σε 14 αγώνες είχε 3.1 πόντους και 2 ριμπάουντ κατά μέσο όρο. Στις 18 Ιουλίου 2019, υπέγραψε τριετές συμβόλαιο με το Περιστέρι. Τη σεζόν 2019-20 μέτρησε 3.2 πόντους και 1.3 ριμπάουντ μ.ό. σε 18 συμμετοχές στο Πρωτάθλημα Ελλάδας. Στις 31 Ιουλίου 2020, έμεινε ελεύθερος από το Περιστέρι.Την 1η Αυγούστου 2020, ανακοινώθηκε από την ΑΕΚ, για ένα χρόνο.Στις 16 Αυγούστου 2021, συμφώνησε με την ομάδα του Ιωνικού Νίκαιας. Στις 23 Οκτωβρίου, έκανε τρία ατομικά ρεκόρ καριέρας στο Πρωτάθλημα Ελλάδας, αφού κόντρα στον Κολοσσό Ρόδου πέτυχε 21 πόντους, 12 ριμπάουντ και 32 βαθμούς στο σύστημα αξιολόγησης, ενώ ισοφάρισε το ρεκόρ καριέρας στις τάπες έχοντας δύο. Επίσης, με τους 21 πόντους ξεπέρασε του 200 πόντους στην διοργάνωση συνολικά. Τον Μάρτιο του 2022, αποχώρησε από τον Ιωνικό, έχοντας αγωνιστεί σε 15 αγώνες στο Πρωτάθλημα Ελλάδας, με μέσο όρο 9.1 πόντους, 2.9 ριμπάουντ και 1.1 μπλοκ. Τον Μάρτιο του 2022, συμφώνησε με τη ρουμάνικη Πιτέστι μέχρι το τέλος της σεζόν. Με την ομάδα είχε μέσους όρους 11 πόντους, 4.6 ριμπάουντ και 1.2 μπλοκ. Στις 9 Αυγούστου 2022, ανακοινώθηκε από τον Α.Σ. Καρδίτσας για τη σεζόν 2022-23. Τον Δεκέμβριο αποχώρησε από την ομάδα έχοντας 4 πόντους και 3.2 ριμπάουντ μέσο όρο σε 16 λεπτά συμμετοχής στους 5 αγώνες που πήρε μέρος.Στις 20 Ιανουαρίου 2023, επέστρεψε στην ΑΕΚ μετά από 1.5 χρόνο. Με την ΑΕΚ είχε 5 πόντους και 1.7 ριμπάουντ σε εννέα παιχνίδια που αγωνίστηκε. Την 1η Ιουλίου 2023, ανακοινώθηκε η συμφωνία του με τον Κολοσσό Ρόδου. Ο Γόντικας έχει αγωνιστεί με τις «μικρές» Εθνικές ομάδες της Ελλάδας, με τις οποίες έχει συμμετάσχει στο Ευρωπαϊκό Πρωτάθλημα U18 του 2012 και στο Ευρωπαϊκό Πρωτάθλημα U20 του 2013. Παναθηναϊκός Πρωτάθλημα Ελλάδας: (2017) Κύπελλο Ελλάδας: (2017) Ο πατέρας του, Δημήτρης, είναι πρώην διεθνής πετοσφαιριστής. Ο παππούς του είναι ο πολιτικός Κωστής Γόντικας. Προφίλ Αρχείου FIBA Προφίλ στο fibaeurope.com Προφίλ στο Euroleague.net Προφίλ στο Eurobasket.com Προφίλ Basket League Ελλάδας (στα αγγλικά) Προφίλ Basket League Ελλάδας Προφίλ στο bgbasket.com Προφίλ στο paobc.com Bio στο NYU College Προφίλ στο Twitter
Αριστερό Ρεύμα

To Αριστερό Ρεύμα (Α.Ρ.) είναι ελληνική πολιτική οργάνωση της Αριστεράς, που ιδρύθηκε το 2017. Επικεφαλής είναι ο Νίκος Χουντής. Το Αριστερό Ρεύμα συμμετέχει ως συνιστώσα στη Λαϊκή Ενότητα - Ανυπότακτη Αριστερά.

 Το 2013 σχηματίστηκε η «Αριστερή Πλατφόρμα» ως τάση του ΣΥ.ΡΙΖ.Α., όντας ένα σημείο συσπείρωσης των στελεχών που διαφωνούσαν με τις επιλογές της ηγεσίας του ΣΥ.ΡΙΖ.Α., διατηρώντας μία πιο «ριζοσπαστική θέση». Είχε ως πυρήνα το Αριστερό Ρεύμα του Παναγιώτη Λαφαζάνη και βουλευτών του ΣΥ.ΡΙΖ.Α. (πρώην μέλη του Συνασπισμού), ενώ συμμετείχε, επίσης, η Διεθνιστική Εργατική Αριστερά κ.ά. Τον Αύγουστο του 2015, η Αριστερή Πλατφόρμα αποχώρησε από τον ΣΥ.ΡΙΖ.Α. και συμμετείχε στη δημιουργία της Λαϊκής Ενότητας.Τον Απρίλιο του 2016 αποφασίστηκε το Αριστερό Ρεύμα να μετασχηματιστεί σε πολιτική οργάνωση της ριζοσπαστικής αριστεράς, και το Φεβρουάριο του 2017 πραγματοποιήθηκε το 1ο Συνέδριο του Αριστερού Ρεύματος, όπου μετατράπηκε από ιδεολογική τάση σε πολιτική οργάνωση, εντός των πλαισίων της Λαϊκής Ενότητας. Επίσης, εκλέχτηκε και η Κεντρική Επιτροπή της οργάνωσης.Στελέχη του Αριστερού Ρεύματος είναι ο Δημήτρης Στρατούλης, ο Νίκος Χουντής, ο Κώστας Ήσυχος, ο Στάθης Λεουτσάκος και άλλοι. Το ιστορικό στέλεχος και πρώην επικεφαλής Παναγιώτης Λαφαζάνης αποστασιοποιήθηκε από την οργάνωση το 2020. Επίσημος ιστότοπος
Σνιέζνε Κότουι

Το Σνιέζνε Κότουι (1.175 μέτρα, πολωνικά: Śnieżne Kotły, τσέχικα: Sněžné jámy, γερμανικά: Schneegruben, κυριολεκτικά Χιονισμένες Τρύπες ή Χιονισμένο Λεκανοπέδιο) είναι δύο παγετώδη λεκανοπέδια που βρίσκονται στα Σουδητικά Όρη, στο Εθνικό Πάρκο Καρκονόσε στην Πολωνία. Αποτελούν μοναδικό δείγμα του αλπικού τοπίου στην περιοχή και αποτελούν φυσικό καταφύγιο από το 1933.

 Τα τείχη και των δύο λεκανοπεδίων είναι περίπου 100 μέτρα σε ύψος και περιέχουν μικρές αλπικές λίμνες. Σχηματίστηκαν κατά την τελευταία φάση της παγετωνικής περιόδου και αποτελούνται κυρίως από γρανίτη. Ωστόσο, σε δύο εκτεθειμένα σημεία βρέθηκε βασάλτης (προφανώς ηφαιστειακής προέλευσης), ο οποίος είναι αρκετά σπάνιος σε αυτό το μέρος της Κεντρικής Ευρώπης. Μερικά σπάνια είδη αρκτικών και αλπικών φυτών εμφανίζονται στα ψυχρά και σκοτεινά μέρη των λεκανοπεδίων: αλπική ανεμώνη (pulsatilla alpina), γεντιανή του Ασκληπιού (gentiana asclepiadea), ακόνιτον το ναπίδιον (aconitum napellus) και το μόνο μέρος στα Σουδητικά Όρη όπου εμφανίζεται ο μίκρανθος ο χιονώδης (micranthes nivalis). Στην κορυφή του μεγαλύτερου λεκανοπεδίου, στο Γουάμπσκι Στσιτ, υπάρχει ένας πύργος ραδιοφώνου και τηλεόρασης. Είναι δυνατή η αναρρίχηση στους τοίχους του λεκανοπεδίου, αν και η αναρρίχηση επιτρέπεται μόνο τον Ιανουάριο και τον Φεβρουάριο και είναι επικίνδυνη. Από τον Β΄ Παγκόσμιο Πόλεμο και έπειτα έχουν σημειωθεί δέκα θανατηφόρα ατυχήματα.Η πεζοπορία είναι δυνατή: το Μονοπάτι Φιλίας Πολωνίας-Τσεχίας, μέρος του Κύριου Μονοπατιού των Σουδητικών Όρεων, εκτείνεται κατά μήκος της πάνω κορυφογραμμής των τσίρκων, κοντά στην άβυσσο. Επίσης, ένα κίτρινο μονοπάτι από την ορεινό πανδοχείο κάτω από την κορυφή Γουάμπσκι (πολωνικά: Schronisko pod Łabskim Szczytem) οδηγεί στην κορυφή των λεκανοπεδίων. Το πράσινο μονοπάτι οδηγεί στο κάτω μέρος των λεκανοπεδίων.
Βουλευτικές εκλογές στην Ακτή Ελεφαντοστού 2021

Κοινοβουλευτικές εκλογές πραγματοποιήθηκαν στην Ακτή Ελεφαντοστού στις 6 Μαρτίου 2021. Στις προηγούμενες εκλογές, που πραγματοποιήθηκαν το 2016, ο προεδρικός συνασπισμός (ο Συναγερμός των Ουφουετιστών για τη Δημοκρατία και την Ειρήνη, αποτελούμενος από το Συναγερμό των Ρεπουμπλικάνων, το Δημοκρατικό Κόμμα της Ακτής Ελεφαντοστού - Αφρικανικός Δημοκρατικός Συναγερμός και μερικά μικρά κόμματα) κέρδισε περισσότερες από τις μισές έδρες στην Εθνοσυνέλευση .

 Η Εθνοσυνέλευση είναι η Κάτω Βουλή του διθάλαμου κοινοβουλίου. Από τα 255 μέλη του, τα 169 εκλέγονται σε μονομελείς εκλογικές περιφέρειες με το πλειοψηφικό σύστημα και τα υπόλοιπα 86 εκλέγονται από 36 εκλογικές περιφέρειες μεταξύ δύο και έξι εδρών με γενική ψηφοφορία, με τη λίστα των υποψηφίων που λαμβάνει τις περισσότερες ψήφους να κερδίζει όλες τις έδρες που πρέπει να καλυφθούν. Μετά το διάταγμα του Νοεμβρίου 2020, το 30% των συνολικών υποψηφίων από κάθε κόμμα πρέπει να είναι γυναίκες. Το διάταγμα ενθαρρύνει επίσης τα κόμματα να παρουσιάσουν περισσότερες, παρέχοντας πρόσθετη δημόσια χρηματοδότηση σε εκείνους των οποίων το μερίδιο των γυναικών υποψηφίων υπερβαίνει το 50%. Σύμφωνα με τα επίσημα αποτελέσματα, ο Συναγερμός των Ουφουετιστών για τη Δημοκρατία και την Ειρήνη (RHDP) κέρδισε 137 από τις 254 έδρες που διεκδικήθηκαν στις εκλογές. Η Ένωση για τη Δημοκρατία και την Ειρήνη στην Ακτή Ελεφαντοστού (UDPCI) κατήγγειλε νοθεία και το Ιβοριανό Λαϊκό Μέτωπο (FPI) συνέστησε ηρεμία. Μια έδρα έμεινε ανοιχτή στις 10 Μαρτίου επειδή ένας υποψήφιος πέθανε κατά τη διάρκεια της προεκλογικής εκστρατείας. Οι εκλογές ήταν ειρηνικές και η συμμετοχή ήταν 37,88%, με 2.788.022 ψηφοφόρους να ασκούν το εκλογικό τους δικαίωμα επί συνόλου 7.359.399 εγγεγραμμένων. Υπήρχαν 82.184 άκυρα ψηφοδέλτια και 34.083 λευκά ψηφοδέλτια. Ο Πατρίκ Ασί διορίστηκε μεταβατικός πρωθυπουργός στις 8 Μαρτίου, κατά τη διάρκεια της ασθένειας του Χαμέντ Μπακαγιόκο. Ο Μπακαγιόκο πέθανε από καρκίνο στις 10 Μαρτίου. Η μεγαλύτερη ομάδα αντιπολίτευσης θα είναι κατά πάσα πιθανότητα ένας συνασπισμός που σχηματίζεται από το UPDCI του Ανρί Κονάν Μπεντιέ και το FPI του Λοράν Γκμπαγκμπό, που κέρδισε 50 έδρες. "Ivory Coast: Ouattara's party wins majority in parliament vote". aljazeera.com. Al Jazeera English. 9 Μαρτίου 2021. Archived from the original στις 9 Μαρτίου 2021.
Σίβυλλα Ελισάβετ της Βυρτεμβέργης

H Σίβυλλα-Ελισάβετ, γερμ. Sibylle-Elisabeth von Württemberg (10 Απριλίου 1584 - 20 Ιανουαρίου 1606) από τον Οίκο της Βυρτεμβέργης ήταν κόρη του δούκα της Βυρτεμβέργης και με τον γάμο της έγινε εκλέκτορας της Σαξονίας.

 Ήταν η πρώτη κόρη του Φρειδερίκου Α΄ δούκα της Βυρτεμβέργης και της Σιβύλλας, κόρης του Ιωακείμ-Ερνέστου πρίγκιπα του Άνχαλτ. Παντρεύτηκε το 1604 τον Ιωάννη-Γεώργιο Α΄ των Βέττιν εκλέκτορα της Σαξονίας και είχε τέκνο: ένας θνησιγενής γιος 1606. Ute Essegern: Fürstinnen am kursächsischen Hof. Leipziger Universitätsverlag, 2007, p. 227. (online) [retrieved 4 November 2014]. Tobias Adami: Triumphus Veneris in nuptis …: Hochzeitsglückwünsche für Johann Georg Herzog von Sachsen und Sibylle Elisabeth von Württemberg, Tochter des Friedrich Herzog von Württemberg, Sept. 1604. Stoeckel, 1604.
Ανθυποσμηναγός

Ο Ανθυποσμηναγός (Ανθσγος) είναι Αξιωματικός (OF-1) της Ελληνικής Πολεμικής Αεροπορίας, ανώτερος του ανθυπασπιστή και κατώτερος του υποσμηναγού. Οι αντίστοιχοι βαθμοί στον Ελληνικό Στρατό Ξηράς είναι ο Ανθυπολοχαγός και στο Ελληνικό Πολεμικό Ναυτικό - Λιμενικό Σώμα ο Σημαιοφόρος.

 Η λέξη Ανθυποσμηναγός προέρχεται από το αν + υπο + σμήνος + άγω (οδηγώ μόνο όταν έχω το δικαίωμα μετά από δύο άτομα). Κατά κανόνα, Ανθυποσμηναγός είναι ο ανθυπαρχηγός του Σμήνους, γεγονός που υποδηλώνεται και από τη σύνθεση της λέξης. Στην Πολεμική Αεροπορία αγγλόφωνων χωρών, ο αντίστοιχος βαθμός στις μεν Μεγάλη Βρεταννία, στην Αυστραλία και Νέα Ζηλανδία αποδίδεται με τον όρο Pilot-Officer, ενώ στις ΗΠΑ, στον Καναδά είναι όπως ο Ανθυπολοχαγός του Στρατού Ξηράς και καλείται Second Lieutenant. Το διακριτικό του Ανθυποσμηναγού στην Ελληνική Πολεμική Αεροπορία είναι μία γαλάζια λωρίδα που πλαισιώνεται από μαύρες γραμμές και ένας ρόμβος που αποφύεται από την λωρίδα. Ανθυπολοχαγός Λεξιλογική προέλευση των βαθμών των Ενόπλων Δυνάμεων
Λεόπολντ Σταφ

Ο Λεόπολντ Χένρικ Σταφ (πολωνικά: Leopold Henryk Staff) (14 Νοεμβρίου 1878 – 31 Μαΐου 1957) ήταν Πολωνός ποιητής, ένας καλλιτέχνης του ευρωπαϊκού μοντερνισμού, ο οποίος έλαβε δύο φορές το τιμητικό πτυχίο από πανεπιστήμια της Βαρσοβίας και της Κρακοβίας. Ήταν επίσης υποψήφιος για το Νόμπελ Λογοτεχνίας από το Πολωνικό PEN Club. Εκπρόσωπος του κλασικισμού και του συμβολισμού στην ποίηση της Νέας Πολωνίας, ήταν συγγραφέας πολλών φιλοσοφικών ποιημάτων επηρεασμένα από τη φιλοσοφία του Φρίντριχ Νίτσε (από τον οποίο μετέφρασε πολλά βιβλία στα πολωνικά), τις ιδέες της φραγκισκανικής τάξης, καθώς και από τα παράδοξα του Χριστιανισμού.

 Ο Σταφ γεννήθηκε στο Λβουφ (τότε στον Αυστριακό Διαμελισμό, τώρα Λβιβ, Ουκρανία) κατά τη διάρκεια των στρατιωτικών διαμελισμών της Πολωνίας. Ήταν ένα από τα τρία παιδιά ενός ντόπιου ζαχαροπλάστη τσέχικης και γερμανικής καταγωγής. Σπούδασε νομικά και φιλοσοφία στο Πανεπιστήμιο του Λβουφ και το 1918 εγκαταστάθηκε στη Βαρσοβία στο κατώφλι της επιστροφής της Πολωνίας στην ανεξαρτησία. Πέθανε σε ηλικία 78 ετών στο Σκαρζίσκο-Καμιένα, αμέσως μετά το τέλος του σταλινισμού στη μεταπολεμική Πολωνία και ετάφη στη Βαρσοβία στο περίφημο Κοιμητήριο Ποβόνσκι.Ο Σταφ είχε μεγάλη επιρροή στην περίοδο του Μεσοπολέμου, συμπεριλαμβανομένης της λογοτεχνικής ζωής του Γιούλιαν Τούβιμ, ενός από τους πιο γνωστούς ποιητές της Πολωνίας. Υπηρέτησε ως αντιπρόεδρος της Πολωνικής Ακαδημίας Λογοτεχνίας από το 1933 και από το 1949 διέμενε στη Βαρσοβία. Η συγγραφή του Σταφ μπορεί να χωριστεί σε τρεις περιόδους: Νέα Πολωνία μέχρι το 1918, Μεσοπόλεμος (1918–39) και μεταπολεμική Πολωνία (μετά το τέλος του Β΄ Παγκοσμίου Πολέμου). Στις αρχές του 20ου αιώνα, ο Σταφ έγινε ίσως ο πιο διάσημος και σημαντικότερος Πολωνός ποιητής. Ονόμασε τη δημοτικότητά του μια αποσυρόμενη, απαλή δόξα. Ήταν επίσης το κύριο πρότυπο για την πολωνική ομάδα πειραματικών ποιητών με το όνομα Σκαμάντερ (ιδρύθηκε το 1918). Στη δεκαετία του 1950, κινήθηκε προς τον κενό στίχο, σύμφωνα με τα ιδανικά της πολωνικής αβάν-γκαρντ. Μερικά από τα πιο γνωστά μικρά ποιήματά του περιλαμβάνουν τα: Γέφυρα ("Most"), Θεμέλια ("Podwaliny", μετάφραση του Τσέσουαφ Μίλος) και Τρεις Πόλεις ("Trzy miasta", 1954).
Lancia Ypsilon

Το Lancia Ypsilon είναι ένα πολυτελές supermini αυτοκίνητο πόλης της κατηγορίας Β, που κατασκευάζεται από την ιταλική αυτοκινητοβιομηχανία Lancia, από τον Ιούνιο του 1995 μέχρι σήμερα, σε 3 γενιές. Μέσα στο 2024 θα κυκλοφορήσει η τέταρτη γενιά του.

 Η πρώτη γενιά του, γνωστή εμπορικά ως Lancia Y, αντικατέστησε το Lancia Y10, ενώ ήταν μεγαλύτερο και ακριβότερο από το Y10, και διατηρήθηκε στην παραγωγή έως το καλοκαίρι του 2003. Η δεύτερη γενιά του μοντέλου, κατασκευάστηκε από τον Ιούλιο του 2003 έως τον Νοέμβριο του 2011. Η τρίτη γενιά του, παράγεται από τον Ιούλιο του 2011 και μοιράζεται την πλατφόρμα του με το Fiat 500. Αρχικά, είχε διατεθεί ως Chrysler Ypsilon στο Ηνωμένο Βασίλειο, στην Ιρλανδία και στην Ιαπωνία. Το 2017 διακόπηκε η ονομασία Chrysler στα δεξιοτίμονα αυτά κράτη, λόγω εντελώς μηδαμινών πωλήσεων (ενδεικτικώς, το 2014 πούλησε μόλις 2.000 δεξιοτίμονα αντίτυπα). Γενικότερα, επίσης, το ίδιο έτος σταμάτησαν όλες οι εξαγωγές της Lancia και σήμερα η εταιρεία δεν εξάγεται, καθώς ήδη τον Ιανουάριο του 2014 είχε ανακοινωθεί η τότε απόφαση της μητρικής Fiat να περιορίσει την Lancia σε ένα μόνο μοντέλο, το Ypsilon, και αποκλειστικά στην αγορά της Ιταλίας, όπως και έγινε μέσα στο 2017 (από το 2024 όμως, θα ξεκινήσει εκ νέου εξαγωγές σε άλλα κράτη της Ευρώπης). Στις αρχές Φεβρουαρίου του 2021, το μοντέλο υπέστη μια ανανέωση, με επανασχεδιασμένη γρίλια, που φέρει πλέον κάθετες γραμμές, και ένα πιο εμφανές περίβλημα από σατινέ χρώμιο. Η γρίλια αυτή, περιβάλλεται από νέους προβολείς, που φέρουν λεπτά LED φώτα ημέρας. Επίσης, τοποθετήθηκε μια «χαμογελαστή» εισαγωγή αέρα χαμηλά στον μπροστινό προφυλακτήρα, ενώ στο σαλόνι εμφανίστηκε ένα νέο σύστημα ψυχαγωγίας, με οθόνη αφής 7 ιντσών. Η νέα Ypsilon θα κυκλοφορήσει το 2024, θα βασίζεται σε μια πλατφόρμα του ομίλου Stellantis και θα είναι το τελευταίο μοντέλο της Lancia που θα προσφέρεται με μηχανή εσωτερικής καύσης (καθώς το επόμενο Delta και το μελλοντικό crossover θα είναι αμιγώς ηλεκτρικά και θα κυκλοφορήσουν το 2026). Η ιταλική αυτοκινητοβιομηχανία έχει ανακοινώσει ότι από το 2026 θα πουλά μόνο αμιγώς ηλεκτρικά οχήματα και θα απευθύνεται σε πελάτες με υψηλότερο μέσο όρο ηλικίας. Η επίσημη ιστοσελίδα του Lancia Ypsilon Ιστορία του Lancia Ypsilon
Νίκο Μπαγκρατιόν

Ο Nίκο Μπαγκρατιόνι, γεωργιανά: ნიკო ბაგრატიონი ρωσικά: Николай Багратион‎ Nικολάι Γκεοργκίεβιτς Μπαγκρατιόν, (1868 – 1933) ήταν Γεωργιανός ευγενής, που πολέμησε ως εθελοντής αξιωματικός στον στρατό των Μπόερ κατά τη διάρκεια τού Β΄ Πολέμου των Μπόερ (πόλεμος των Αγγλο-Μποερ). Ήταν επίσης γνωστός στη Γεωργία ως Nίκο ο Μπόερ (ნიკო ბური Niko Buri).

 Ήταν γιος τού πρίγκιπα Γεωργίου Νικολάεβιτς Μπαγκρατιόν. Μέλος τού Οίκου τού Mουχράνι, κύριου κλάδου της οικογένειας Μπαγκρατιόνι (πρώην βασιλική δυναστεία της Γεωργίας), γεννήθηκε στο κάστρο Mουχράνι κοντά στην Τιφλίδα (τότε Tιφλίς, Αυτοκρατορική Ρωσία). Εκπροσώπησε τους Γεωργιανούς ευγενείς στη στέψη τού Ρώσου Τσάρου Αλέξανδρου Γ΄ το 1881. Το 1899 παρακολούθησε τη διεθνή έκθεση τού Παρισιού και επρόκειτο να φύγει για κυνήγι μεγάλων θηραμάτων, όταν άκουσε ότι είχε ξεκινήσει ο πόλεμος των Άγγλο-Μπόερ. Έγραψε αργότερα στα απομνημονεύματά του ότι αν και δεν είχε ακούσει ποτέ για το Tράνσβααλ μέχρι τότε, ο αγώνας του για ανεξαρτησία τού θύμισε τη μητέρα του πατρίδα. Έτσι, ήταν ο πρώτος εθελοντής από τη Ρωσία, που έφθασε στην Πρετόρια, όπου τον υποδέχτηκαν ο πολιτικός των Μπόερ Πάουλ Κρούγκερ και οι στρατηγοί του. Ο πρίγκιπας Μπαγκρατιόνι κέρδισε γρήγορα δημοτικότητα μεταξύ των Μπόερ και προήχθη σε συνταγματάρχη. Αργότερα, πιάστηκε αιχμάλωτος από τους Βρετανούς και κλήθηκε από τον λόρδο Κίτσενερ για να εξηγήσει τη συμπεριφορά του, μία αξιομνημόνευτη αντιπαράθεση στην οποία κατηγόρησε τον Κίτσενερ για φρικαλεότητες. Διέφυγε την εκτέλεση λόγω της βασιλικής του καταγωγής και εξορίστηκε στην Αγία Ελένη, όπου παρέμεινε πολύ ευδιάθετος και οργανώνοντας αθλητικές και άλλες δραστηριότητες για τους συγκρατούμενούς του. Σύντομα αφέθηκε ελεύθερος και ο Μπαγκρατιόνι επέστρεψε στη Γαλλία και στη συνέχεια στη Γεωργία, όπου έγραψε ένα απομνημόνευμα, το Με τους Μπόερ (Burebtan), που δημοσιεύτηκε στην Τιφλίδα, 1951), σχετικά με τις εμπειρίες του στη Νότια Αφρική. Μετά τη Σοβιετοποίηση της Γεωργίας το 1921, αντιτάχθηκε ανοιχτά στην κυριαρχία των Μπολσεβίκων και έχασε την περιουσία του, αλλά παραδόξως επέζησε από τις εκκαθαρίσεις της δεκαετίας του 1920, που στόχευαν τους γεωργιανούς ευγενείς. Τελείωσε τις ημέρες του στη φτώχεια, πωλώντας τσιγάρα στην αγορά της Τιφλίδας, ντυμένος ακόμη με πριγκιπικά ενδύματα. Νυμφεύτηκε, το 1902, την Άννα Μπουτσιασβίλι (1883-1959). Ήταν οι γονείς των: Κωνσταντίνος (1903, απεβ. βρέφος) Γεώργιος (1905, απεβ. βρέφος) Ναταλία (1903, Τιφλίδα, - 1979, Παρίσι), παντρεύτηκε στο Παρίσι, το 1931, τον Ζαν-Εβζέν-Μαρί-Βικτόρ Τουρανγκίν (1885-1977) Ρουσουντάν (1905, Τιφλίδα, - 1986, Τιφλίδα), παντρεύτηκε τον Iβάνε Τζικβάιτζε (1900-1979) Αλέξανδρος (1908-1934) Iρίνα (1916, Τιφλίδα, - 2000, Παρίσι), συμμετείχε στη Γαλλική Αντίσταση κατά τον Β΄ Παγκόσμιο Πόλεμο Ξένοι εθελοντές Μπόερ Πολυμέσα σχετικά με το θέμα Niko Bagrationi στο Wikimedia Commons
Γιούχα Σίπιλα

Ο Γιούχα Πέτρι Σίπιλα (φιν. Juha Petri Sipilä (25 Απριλίου 1961-) είναι Φινλανδός πολιτικός και επιχειρηματίας και σημερινός αρχηγός του Κόμματος Κέντρου από το 2012. Εξελέγη για πρώτη φορά στο Κοινοβούλιο της Φινλανδίας το 2011 εκπροσωπώντας την εκλογική περιφέρεια Όουλου. Ηγήθηκε του Κόμματος Κέντρου στις εκλογές του 2015, οδηγώντας το στη νίκη και στις 29 Μαΐου 2015 ορκίστηκε ως Πρωθυπουργός της Φινλανδίας.

 Ο Σίπιλα είναι κάτοχος τίτλου μάστερ από το Πανεπιστήμιο του Όουλου στην επιστήμη μηχανικού από το 1986. Ο Σίπιλα είναι παντρεμένος με τη Μίνα-Μααρία Σίπιλα, ενώ έχει 5 παιδιά. Το νεότερο από αυτά, ο Τουόμο (γεννημένος το 1993) πέθανε στις 18 Φεβρουαρίου 2015. Η επιχειρηματική του δραστηριότητα ξεκίνησε στην Lauri Kuokkanen Ltd. Στην πορεία, διετέλεσε διευθύνων σύμβουλος της Solitra Oy, ενώ το 1998 ίδρυσε την επιχείρηση Fortel Invest Oy. Την περίοδο 2002-2005 διετέλεσε διευθύνων σύμβουλος της Elektrobit Oy. Ο Σίπιλα έγινε εκατομμυριούχος το 1996, όταν πούλησε την Solitra Oy στην αμερικανική ADC Telecommunications. Ως φοιτητής, ο Σίπιλα εργάστηκε για ένα διάστημα στη Φινλανδική Νεολαία Κέντρου, ωστόσο δεν είχε κάποια άλλη σημαντική εμπειρία στην πολιτική μέχρι το 2011, οπότε και εξελέγη βουλευτής.Τον Απρίλιο του 2012, ο Γιούχα Σίπιλα ανακοίνωσε την υποψηφιότητά του για την ηγεσία του Κόμματος Κέντρου ενόψει του συνεδρίου του κόμματος που διεξήχθη το καλοκαίρι του ιδίου έτους. Στις 9 Ιουνίου 2012 εξελέγη αρχηγός του Κόμματος Κέντρου συγκεντρώνοντας 1.251 ψήφους των συνέδρων έναντι 872 που συγκέντρωσε ο αντίπαλός του Τουόμο Πουουμάλα. Στις 19 Απριλίου 2015 διεξήχθησαν οι βουλευτικές εκλογές, στις οποίες το Κεντρώο Κόμμα της Αντιπολίτευσης αναδείχθηκε πρώτο κόμμα. Ο απερχόμενος πρωθυπουργός Αλεξάντερ Στουμπ αναγνώρισε την ήττα του και συνεχάρη το νικητή των εκλογών. Η επίσημη εκλογή του Σίπιλα έγινε στις 28 Μαΐου 2015 με 128 ψήφους υπέρ έναντι 62 κατά στο κοινοβούλιο.Ο νέος πρωθυπουργός ορκίστηκε στις 29 Μαΐου 2015. Πολυμέσα σχετικά με το θέμα Juha Sipilä στο Wikimedia Commons
Χένρι Μπράουν Φλόιντ ΜακΦάρλαντ

Ο Χένρι Μπράουν Φλόιντ ΜακΦάρλαντ (11 Φεβρουαρίου 1861) - 14 Οκτωβρίου 1921) ήταν Αμερικανός πολιτικός που υπηρέτησε ως μέλος και πρόεδρος του Συμβουλίου των Επιτρόπων της Ουάσινγκτον (ΠΚ) .

 Γεννημένος στη Φιλαδέλφεια της Πενσυλβάνιας στις 11 Φεβρουαρίου 1861, ο Χένρυ Μακφάρλαντ μετακόμισε στην Ουάσινγκτον (ΠΚ) το 1867 με τους γονείς του, το ζεύγος Τζόζεφ Μακφάρλαντ. Σπούδασε στην Ακαδημία Ρίτενχάους και αργότερα στο Κολέγιο Κολούμπιαν, νυν Πανεπιστήμιο Τζόρτζ Ουάσινγκτον . Μελετούσε το νόμο, αλλά ήταν πολύ μικρός για να εισέλθει στον δικηγορικό σύλλογο, οπότε έγινε ανταποκριτής εφημερίδας. Εισήλθε στο Γραφείο της Ουάσινγκτον (ΠΚ) της εφημερίδας Μπόστον Χέραλντ το 1879 και έγινε επικεφαλής αυτού του γραφείου το 1892. Το 1888 παντρεύτηκε τη Μαίρυ Λίον Ντάγκλας. Το 1900, ο Πρόεδρος Ουίλιαμ Μακκίνλεϋ τον διόρισε ως Επίτροπο και μια εβδομάδα αργότερα εξελέγη Πρόεδρος, ο οποίος ήταν ο διευθύνων σύμβουλος - το ισοδύναμο του Δημάρχου - τότε. Ήταν ο νεαρότερος που διορίστηκε ποτέ στην Επιτροπή. Ως Πρόεδρος της Επιτροπής, οργάνωσε την ετήσια τελετή της Τετάρτης Ιουλίου, διευθέτησε για τα ερείπια του Μέητζορ Πιερ Λ' Ενφάν να μετακινηθεί από έναν άσχετο τάφο στο Εθνικό Νεκροταφείο του Άρλινγκτον και εξασφάλισε θέσεις στις στρατιωτικές ακαδημίες για τους κατοίκους της περιοχής. Κατά τη διάρκεια αυτού του χρόνου υπηρετούσε επίσης σε πολλές επιτροπές, συμπεριλαμβανομένου του συμβουλίου ελέγχου Ροκ Κρικ, και σε επιτροπές για τη διατήρηση του σπιτιού του Φράνσις Σκοτ Κί και μετακίνηση της ημερομηνίας των εγκαινίων. Αποχώρησε από το αξίωμα στις 13 Νοεμβρίου 1909 για να ασκήσει μια σταδιοδρομία στην δικηγορία ούτως ώστε να αποκτήσει περισσότερα χρήματα. Διετέλεσε πρόεδρος της Ένωσης Εθνικών Πάρκων και ως μέλος του Συμβουλίου Εμπορίου της Ουάσινγκτον και του Εμπορικού Επιμελητηρίου. Έγινε επίσης πολύ ενεργός στην κοινή επιτροπή πολιτών για την εθνική εκπροσώπηση. Ο Μακφάρλαντ πέθανε τον Οκτώβριο του 1921 μετά από μία εξάμηνη ασθένεια. Οι υπάλληλοι της Ουάσινγκτον έλαβαν άδεια εργασίας και οι σημαίες κυμάτιζαν μεσίστιες για 10 ημέρες. Το Γυμνάσιο Μακφάρλαντ στην Ουάσινγκτον, ΠΚ ονομάστηκε προς τιμήν του. Πολυμέσα σχετικά με το θέμα Henry Brown Floyd MacFarland στο Wikimedia Commons
Πηγάδι Ηλείας

Το Πηγάδι είναι ένα μικρό χωριό της Ηλείας. Ανήκει στο Δήμο Πηνειού. Βρίσκεται δυτικά της τεχνητής λίμνης Πηνειού, κοντά στο χωριό Τραγανό και σε απόσταση 15 χλμ. Α.-ΒΑ. από τη Γαστούνη (έδρα του δήμου).

 Την 20/04/1835 προσαρτάται στον τότε δήμο Ξενίας. Με το ΦΕΚ 5Α της 08/03/1841 αποσπάται από το δήμο Ξενίας και προσαρτάται στο δήμο Βουπρασίων. Με το ΦΕΚ 256Α της 28/08/1912 αποσπάται από το δήμο Βουπρασίων και προσαρτάται στην κοινότητα Καπελέτου. Το ΦΕΚ 144Α της 28/06/1919 προσαρτά τον οικισμό στην κοινότητα Ζόγκας. Το προηγούμενο όνομα του χωριού ήταν Κόκλα, το οποίο άλλαξε σε Πηγάδι με το ΦΕΚ 156Α της 08/08/1928. Με το ΦΕΚ 427Α της 07/12/1929 προσαρτάται στην κοινότητα Τραγανού. Με το ΦΕΚ 244Α της 04/12/1997, σύμφωνα με τη Διοικητική Μεταρρύθμιση "Καποδίστριας", προσαρτάται στο Δήμο Τραγανού μέχρι το 2010 που εντάχθηκε στο Δήμο Πηνειού (ΦΕΚ 87Α - 07/06/2010) βάσει της Διοικητικής Μεταρρύθμισης "Καλλικράτης". Ο οικισμός απείχε δύο ώρες και τρία τέταρτα ώρες δρόμο στα 1885 από τη Μανωλάδα, την έδρα του τότε Δήμου Βουπρασίων. Η εξέλιξη του μόνιμου πληθυσμού του οικισμού τον 21ο αιώνα είναι η εξής: Νέα Πικέρνη Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, Εφημερίδα της Κυβερνήσεως της Ελληνικής Δημοκρατίας, τχ. 2ο, φ. 3465 (28 Δεκεμβρίου 2012) Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9. Νέος χωρογραφικός πίναξ. Συνταχθείς και εκδοθείς εγκρίσει του Υπουργείου των Στρατιωτικών υπό Ιωάννου Εμ. Νουχάκη ανθυπασπιστού του Πεζικού, Εκ του Τυπογραφείου του Υπουργείου των Στρατιωτικών, Εν Αθήναις 1885 Βασίλης Παναγιωτόπουλος, Πληθυσμός και Οικισμοί της Πελοποννήσου: 13ος-18ος αιώνας, μετάφρ. Χριστίνα Αγριαντώνη, επιμ. Αγγελική Κόκκου, Ιστορικό Αρχείο - Εμπορική Τράπεζα της Ελλάδος, Αθήνα 1987. ISBN 978-000-7059-21-8. Λεωνίδας Φ. Καλλιβρετάκης, "Νέα Πικέρνη Δήμου Βουπρασίων: το χρονικό ενός οικισμού της Πελοποννήσου τον 19ο αιώνα (και η περιπέτεια ενός πληθυσμού)" στον τόμο Πληθυσμοί και οικισμοί του ελληνικού χώρου. Ιστορικά μελετήματα, σειρά Τετράδια Εργασίας, αρ. 18, Αθήνα, ΙΝΕ/ΕΙΕ, 2003, σελ. 221-242 Ε.Ε.Τ.Α.Α. - Διοικητικές μεταβολές οικισμού Πηγάδι Ηλείας, eetaa.gr. Ανακτήθηκε: 20/02/2014. ανάρτηση "Περί Κόκλα…", Ιστολόγιο "Γκέρμπεσι" Πηγάδι Ηλείας, moriasnow.gr
Άγιος Ιωάννης Θεολόγος Λακωνίας

Ο Άγιος Ιωάννης Θεολόγος είναι χωριό και έδρα της τοπικής κοινότητας Θεολόγου, της δημοτικής ενότητας (τέως δήμου) Οινούντος, του δήμου Σπάρτης, της περιφερειακής ενότητας (τέως νομού) Λακωνίας, στην περιφέρεια Πελοποννήσου, σύμφωνα με το πρόγραμμα Καλλικράτης. Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία Λακεδαίμονος του νομού Λακωνίας, στο γεωγραφικό διαμέρισμα Πελοποννήσου. Στην τοπική κοινότητα Θεολόγου ανήκει και ο οικισμός Καλύβια Θεολόγου.

 Ο Άγιος Ιωάννης Θεολόγος είναι χωριό στο βόρειο τμήμα του νομού Λακωνίας. Βρίσκεται κοντά στη δυτική όχθη του ποταμού Οινούντα (Κελεφίνα) -παραπόταμου του Ευρώτα-, στις βορειοδυτικές υπώρειες του Πάρνωνα και σε μέσο σταθμικό υψόμετρο 560. Απέχει 13 χλμ. περίπου Β. της Σπάρτης. Η τοπική κοινότητα Θεολόγου είναι χαρακτηρισμένη ως αγροτικός ορεινός οικισμός, με έκταση 14,159 χμ² (2011). (σε παρένθεση ο πληθυσμός της τοπικής κοινότητας) Ο οικισμός αναγνωρίστηκε το 1835 και προσαρτήθηκε στον δήμο Σελλασίας. Το 1899 εντάχθηκε στον νομό Λακδαίμονος και το 1909 υπήχθη οριστικά στον νομό Λακωνίας. Το 1912 αποσπάστηκε από τον δήμο Σελλασίας και ορίστηκε έδρα της κοινότητας Θεολόγου. Με το ΦΕΚ 244Α - 04/12/1997 αποσπάστηκε από την κοινότητα Θεολόγου και προσαρτήθηκε στον δήμο Οινούντος. Με το ΦΕΚ 87Α - 07/06/2010 αποσπάστηκε από τον δήμο Οινούντος και προσαρτήθηκε στον δήμο Σπάρτης. Η εκκλησία του Αγίου Ιωάννη Θεολόγου στο κέντρο του οικισμού Τα ξωκκλήσια του Αγίου Ανδρέα, του Αγίου Γεωργίου και της Αγίας Παρασκευής Η βυζαντινή εκκλησία του Αγίου Νικολάου στη θέση «Αχραγιά», κοντά στα Καλύβια Θεολόγου Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ) Εγκυκλοπαίδεια Πάπυρος Λαρούς, εκδ. 1963 (ΠΛ) Εγκυκλοπαίδεια Δομή, 2002-4 Περιοδικό «Διακοπές», εκδ. Δ.Ο.Λ., 2010 Οργανισμός εκδόσεων «Ελλάδα», χάρτες (εκδ. Βαρελάς) eetaa.gr
Νικολό Κρίσπος, κύριος της Σύρου

Ο Νικολό Κρίσπος, κύριος της Σύρου (1392 - 1450), Κύριος της Σύρου (1420 - 1450) και αντιβασιλιάς στο Δουκάτο της Νάξου (1447 - 1450) ήταν τέταρτος γιος του Φραγκίσκου Α΄ Κρίσπου και της Φιορέντσας Σανούδου, κυρίας της Μήλου. Οι μεγαλύτεροι αδελφοί του ήταν : Ιάκωβος Α΄ Κρίσπος, Ιωάννης Β΄ Κρίσπος και Γουλιέλμος Β΄ Κρίσπος.

 Με την σύζυγο του Βαλέντζα - Ευδοκία Μεγάλη Κομνηνή, κόρη τού Δαυίδ ηγεμόνα της Τραπεζούντας απέκτησε : Αικατερίνη Κρίσπο Λουκρεζία Κρίσπο Φραγκίσκος Β΄ απεβ. 1463, δούκας της Νάξου. Πετρονίλλα Κρίσπο Μαρία Κρίσπο Φλωρέντζα Κρίσπο 1422-1501, παντρεύτηκε τον Μάρκο Κορνάρο και η κόρη τους: Αικατερίνη Κορνάρο παντρεύτηκε τον Ιάκωβο Β΄ των Πουτιέ-Λουζινιάν της Κύπρου. Βαλέντζα Κρίσπο Μάρκος Κρίσπος Βιολάντη Κρίσπο Αντώνιος 1424-1494, κύριος της Σύρου. Οικογένεια Κρίσπου